Държавен вестник, бр. 66, 2013 г., стр. 57

БРОЙ  66	
Д Ъ Р Ж А В Е Н  В Е С Т Н И К 	
СТР.  57  
2. смяната на един доставчик с друг доставчик 
на либерализирания пазар в случаите, когато се 
променя принадлежността към балансиращата 
група;
3. смяната на доставчик на либерализирания 
пазар с доставчик от последна инстанция и об­
ратно в предвидените от ЗЕ случаи;
4. смяна на обществения доставчик и/или 
крайния снабдител с доставчик от последна 
инстанция;
5. смяна на доставчик от последна инстанция 
с друг доставчик.
(2) Смяната на доставчик се инициира от 
крайния клиент или нотариално упълномощено 
от него лице.
(3) Процесът на смяна на доставчик за клиен­
ти, присъединени към електропреносната мрежа, 
се администрира от независимия преносен опе­
ратор, а за крайни клиенти, присъединени към 
електроразпределителната мрежа – от съответния 
оператор на електроразпределителна мрежа.
(4) При първа смяна на доставчик на всеобща 
услуга с доставчик на свободния пазар клиентът 
има право да получи информация за почасовата 
консумация на електрическа енергия от собстве­
ниците на средствата за търговско измерване в 
5-дневен срок от датата на подаване на искането. 
Информация може да бъде поискана за период 
до две години назад преди датата, на която е от­
правено искането. Информацията се предоставя 
безплатно. 
Чл. 100. (1) Търговският участник или нотари­
ално упълномощено от него лице изпраща заяв­
ление за получаване на достъп според мрежата, 
към която е присъединен съответният обект, до 
независимия преносен оператор, съответно опера­
тора на електроразпределителната мрежа, което 
следва да е по образец, публикуван на сайта на 
съответния мрежови оператор:
1. за търговски участници – физически лица: 
трите имена, ЕГН, адрес на обекта, по отноше­
ние на който ще бъде извършена промяната, и 
клиентски номер, идентификатор на точките на 
измерване;
2. за търговски участници – юридически лица: 
съгласно публикувания образец от мрежовия опе­
ратор и допълнителна инструкция, публикувана 
на сайта на независимия преносен оператор; 
3. за търговски участници – дружества по 
смисъла на Закона за задълженията и договорите: 
трите имена и ЕГН на участващите в дружеството 
лица съдружници, адрес на обекта, по отношение 
на който ще бъде извършена промяната, клиентски 
номер и идентификатор на точките на измерване.
(2) В заявлението по ал. 1 се посочва и след­
ната допълнителна информация и се прилагат 
следните документи:
1. място на присъединяване и обекти, в случай 
че е приложимо;
2. техническа информация за средствата за 
търговско измерване съгласно правилата по чл. 91, 
ал. 1, т. 6 от Закона за енергетиката, в случай 
че е приложимо;
3. идентификационен номер на стандартизи­
ран профил от единен за страната списък със 
стандартизирани товарови профили, в случай 
че е приложимо;
4. наименование и идентификационен номер 
от регистъра по чл. 65 на координатора на ба­
лансираща група, който ще бъде отговорен за 
небалансите на търговския участник, в случай 
че е известен към момента на подаване на заяв­
лението за получаване на достъп;
5. копие от договор за достъп и договор за 
пренос до електропреносната мрежа;
6. удостоверение за сключен договор при 
общи условия за достъп и пренос през електро­
разпределителната мрежа на съответния мрежови 
оператор.
Чл. 101. (1) Независимият преносен оператор 
или операторът на електроразпределителната 
мрежа разглежда заявлението за предоставяне 
на достъп и предоставените допълнителни до­
кументи съгласно чл. 100 в срок 10 работни дни 
от постъпването им.
(2) В случай че се установи липса на документ 
или непълнота в предоставената информация, в 
срока по ал. 1 независимият преносен оператор 
или съответният оператор на електроразпредели­
телната мрежа уведомява заявителя за установе­
ните непълноти и му дава срок от 5 календарни 
дни да представи нужната информация.
(3) Когато новият доставчик ще доставя елек­
трическа енергия при условията на договор по 
чл. 11, ал. 10, е необходимо в 30-дневния срок 
да бъде сключен рамков договор със съответния 
мрежови оператор.
(4) Непредставянето в срок на допълнителната 
информация, както и непълното є представяне или 
липса на подписан рамков договор, е основание 
за независимия преносен оператор, съответно 
оператора на електроразпределителната мрежа, 
да преустанови разглеждането на заявлението за 
получаване на достъп. В този случай проверката 
се подновява след подаване на ново заявление.
(5) В случай че заявлението съдържа цялата 
необходима информация и след сключване на 
съответните договори, независимият преносен 
оператор или операторът на електроразпреде­
лителната мрежа издава уведомление за изпъл­
нение на условията за предоставяне на достъп, 
включително изпълнение на изискванията на 
Правилата за измерване на количеството елек­
трическа енергия. 
(6) В уведомлението по ал. 5 се посочва иден­
тификационният код на търговския участник и 
обектите му в базата данни на мрежовия оператор. 
(7) Процедурата за получаване на достъп и 
последваща регистрация се извършва за всички 
обекти, за които се прехвърля отговорността за 
балансиране от обществения доставчик, крайния 
снабдител и/или доставчик от последна инстанция 
към друг координатор, включително и за обектите 
на производители от възобновяеми източници 
и високоефективно комбинирано производство.
(8) Независимият преносен оператор и опера­
торите на електроразпределителните мрежи имат 
право да съгласуват допълнително инструкция, 
публикувана на сайта на независимия преносен 
оператор, която не противоречи на тези правила 
и допълва процеса на получаване на достъп.
Чл. 102. В случаите, когато е депозирано 
искане за смяна на доставчика от последна ин­
станция с доставчик на либерализирания пазар, 
независимият преносен оператор /електроразпре­
делителното предприятие регистрира смяната 
само след представяне от търговския участник 
на удостоверение за липса на задължения към 
последния му доставчик на либерализирания 
пазар и доставчика от последна инстанция.